OpenLLM-France/wikimedia huggingface dataset:
# Passàlids

Els passàlids (Passalidae) són una família de coleòpters polífags de la superfamília dels escarabeoïdeus, coneguts amb diversos noms comuns americans, Gairebé totes les espècies són d'Amèrica tropical, però algunes assoleixen Amèrica del Nord. Tenen comportament social, cosa inusual entre els coleòpters.

## Característiques

Els passàlids tenen cos és allargat i cilíndric, i són completament negre. Són de mida gran; la seva llargària oscil·la entre els 20 i els 43 mm. El cap és més estret que el tòrax i està dotat d'una sola banya. Els èlitres són allargats i molt estriats.
Són subsocials (s'ocupen de les cries) i viuen en grups normalment dins de troncs podrits. Poden produir sons per estridulació tant els adults com les larves.

## Algunes espècies

* Gènere Aceraius
    Aceraius grandis
* Gènere Ceracupes
    Ceracupes arrowi
* Gènere Chondrocephalus
    Chondrocephalus debilis
    Chondrocephalus granulifrons
* Gènere Cylindrocaulus
    Cylindrocaulus patalis
* Gènere Heliscus
    Heliscus tropicus
* Gènere Leptaulax
    Leptaulax bicolor
* Gènere Odontotaenius
    Odontotaenius disjunctus (patent-leather beetle)
    Odontotaenius floridanus
    Odontotaenius striatopunctatus
* Gènere Ogyges
    Ogyges laevior
* Gènere Oileus
    Oileus rimator
* Gènere Passalus
    Passalus affinis
    Passalus caelatus
    Passalus elfriedae
    Passalus inops
    Passalus interruptus
    Passalus interstitialis
    Passalus jansoni
    Passalus latifrons
    Passalus pugionifer
    Passalus punctatostriatus
    Passalus punctiger
    Passalus spiniger
    Passalus unicornis
* Gènere Paxillus
    Paxillus leachi
    Paxillus pentataphylloides
* Gènere Pentalobus
    Pentalobus barbatus
* Gènere Petrejoides
    Petrejoides orizabae
* Gènere Popilius
    Popilius eclipticus
* Gènere Proculus
    Proculus burmeisteri
    Proculus mniszechi
* Gènere Ptichopus
    Ptichopus angulatus
* Gènere Publius
    Publius agassizi
* Gènere Spasalus
    Spasalus crenatus
* Gènere Spurius
    Spurius bicornis
* Gènere Verres
    Verres corticicola
    Verres hageni
* Gènere Veturius
    Veturius transversus

## Notes

* ↑ Bouchard, P. et al.2011. Family-group names in Coleoptera (Insecta). ZooKeys 88: 1.
* ↑ John L. Foltz. «[ttp://eny3005.ifas.ufl.edu/lab1/Coleoptera/Passalid.htm Family Identification. Coleoptera: Passalidae]». University of Florida, 08-07-2001.
* ↑ Gary A. Dunn & Daniel K. Young «Beetle-mania: a guide to conspicuous Coleoptera». Y.E.S. Quarterly, 11, 2, 1994. Arxivat de l'original el 2008-07-25 [Consulta: 28 desembre 2012].

## Referències

* Jack C. Schuster, "Passalidae", in Ross H. Arnett, Jr. and Michael C. Thomas, American Beetles (CRC Press, 2002), vol. 2
* BugGuide Passalidae

## Enllaços externs

* Odontotaenius disjunctus on the University of Florida / Institute of Food and Agricultural Sciences, Featured Creatures Web site
# Riu Toixa

El riu Toixa és un riu de l'interior del País Valencià, a la comarca dels Serrans, que naix en el terme municipal de Toixa i és un afluent del riu Túria.
Està situat prop del massís del Javalambre, un dels territoris més agrestos del País Valencià. La seua accidentada orografia i les seues cristal·lines aigües fan de l'entorn del seu naixement un dels paratges més bells i més ben conservats de la comarca dels La Serrania. Així, segons decret 125/2013 el Consell de la Generalitat Valenciana va declarar paratge natural a l'enclavament denominat "Naixement del Riu Toixa".

## Nom del riu

Durant els mesos de pluja, un torrent que naix en la Rambla de Arquela (Alpont), i transcorre pel terme municipal de Xelva, nodreix al Riu Toixa, aquest esdeveniment és un dels motius de la disputa sobre el nom del riu.
La disputa sobre el nom del riu, entre riu Toixa i Xelva, entre els poblats homònims s'ha mantingut al llarg del temps. Si bé, el 17 de juny de 2002, l'alcalde de la localitat de Xelva sol·licita del Consell Valencià de Cultura (CVC) un Informi-Dictamen sobre el nom més adequat a la tradició històrica i que oficialment hagi de donar-se al riu. A l'octubre de 2002 el CVC va emetre dit informe, on es determina que:
"Es desprén dels fets que Riu de Xelva és forma avalada per la documentació antiga i que Riu Toixa és forma àmpliament difosa per l'ús i la cartografia actuals, ben entés que la primera no sempre va designar en si a l'afluent del Túria, sinó al conjunt de viles de la Regió muntanyenca que, a la manera de la Serra d’Eslida o de la Vall de Guadalest, conformaven un mateix senyoriu o jurisdicció.
En qualsevol cas, estimem que no competeix al CVC desautoritzar l'ús, ben fonamentat, de la forma Riu Toixa, sinó reconéixer la legitimitat de la forma Riu de Xelva (no Riu Xelva), recolzada en els textos antics; i la de la denominació Riu Toixa, assentada no sols en l'ús social i administratiu contemporani, sinó també en el caràcter oficial que li confereix el Centre d'Estudis Hidrogràfics".

## Referències

* DECRET 125/2013, de 20 de setembre, del Consell, pel qual es declara paratge natural municipal l’enclavament denominat Nacimiento del Río Tuéjar, en el terme municipal de Tuéjar. Disponible: http://www.docv.gva.es/datos/2013/09/25/pdf/2013_9240.pdf
* Informe del Consell Valencià de Cultura
# José Luis y su guitarra

José Luis Martínez Gordo, conegut artísticament com a José Luis y su guitarra (Jaén, 11 de juny de 1935-Còrdova, 2 de febrer de 2016), va ser un cantant i actor espanyol que va tenir la seva època de major ocupació en les dècades de 1950 i 1960.
Pioner a Espanya en la cançó d'autor, va aprendre a tocar la guitarra quan era estudiant de l'Escola d'Enginyers Tècnics d'Obres Públiques, època en la qual també era membre de l'estudiantina de la seva universitat.
Va començar a gravar cançons en un magnetòfon de bobina, presentant-les en 1958 a Radio Madrid. Aquestes van ser ben acollides, per la qual cosa José Luis va passar a tenir un programa setmanal propi en aquella emissora. Va rebre moltes ofertes de discogràfiques, decidint signar finalment per Philips.
El seu primer àlbum, editat en 1958, incloïa el tema «Mariquilla», dedicat a la seva xicota de sempre, amb la qual es va casar l'estiu de l'any següent. Es va convertir en una les cançons que més famoses de 1958, i l'èxit va arribar fins a Iberoamèrica, principalment a l'Argentina.
Després de publicar diversos extended play, en 1962 va aconseguir una plaça de funcionari d'Obres Públiques i va decidir deixar el món de la música per centrar-se en el seu treball i la seva família. Després de la seva jubilació es va instal·lar a Còrdova, ciutat que va adoptar com a part d'ell, la qual cosa va provocar que molts mitjans el consideressin cordovès. Les peticions de retorn es van veure recompensades amb la publicació de dos discos en 1966.
L'èxit en 1978 d'una nova versió de «Mariquilla», interpretada per José Domingo Castaño, li va fer plantejar-se tornar a actuar.
En 1995 va ser entrevistat en alguns mitjans amb motiu de la reedició d'un disc seu que contenia vells temes amb la seva veu original, però amb nous arranjaments.
Va morir a Còrdova el 2 de febrer de 2016 a causa d'una complicació cardíaca.

## Discografia

* EP "Mariquilla" (Philips, 1958).
* 14 EP (Philips, 1959-1963).
* EP "La luna clara" (Philips, 1966).
* Senzill "Gibraltar" (Philips, 1966).
* Éxitos de José Luis y su guitarra (Philips, 1967).
* José Luis y su guitarra (Mercury, 1995).
* Sus primeros EP en Philips (Rama-Lama, 1999).

## Filmografia

* Melodías de hoy.
* Pasa la tuna.

## Bibliografia

* Diversos autors. España: Ediciones Orbis. Pop español. El pop español de la «A» a la «Z» (pp. 105-106), 2000. (ISBN 84-402-2509-1).

## Referències

* ↑ Efe Ema - Mor el cantant José Luis
# Lluís Cerveró i Gomis

Lluís Cerveró i Gomis (València, 1902 - València, 1983) va ser un genealogista, historiador, advocat i professor valencià.
Va estudiar Dret a la Universitat de València i posteriorment va exercir com a professor a la Facultat de Dret de la Universitat de València durant diversos anys. Es va dedicar a la investigació dels arxius històrics valencians, recollint informació genealògica de diverses famílies valencianes d'utilitat per a altres historiadors, precisant cronologies i altres dades biogràfiques. Va publicar diversos treballs d'investigació històrica a l'Archivo de Arte Valenciano i als Anales del Centro de Cultura Valenciana, especialment sobre pintors valencians medievals, que després serien aplegats al llibre Pintores valentinos, su cronología y documentación (1960), una obra en forma de diccionari de pintors entre els segles xiv i XVIII, on s'ofereixen dades biogràfiques i es transcriu la documentació extreta, fonamentalment, de l'Arxiu del Regne de València, de l'Arxiu Municipal de València, de l'Arxiu del Patriarca (de protocols), de l'Arxiu Capitular de la Catedral de València i de l'Arxiu de l'Església de Sant Esteve. Aquest treball ha resultat de gran per a iniciar investigacions locals. Realitzà la transcripció documentada de la família Borja (segles XIII-XV) i d'altres famílies aristocràtiques. Va contribuir, a partir del seu treball en diversos arxius regionals, a l'esclariment de la cronologia i a la genealogia d'escriptors clàssics valencians. També es dedicà a recollir referències arxivístiques abundants sobre municipis valencians, molt útils per a iniciar investigacions locals. Actualment les seves fitxes manuscrites són dipositades a l'Arxiu del Regne de València. Fou acadèmic corresponsal de la Reial Acadèmia de Bones Lletres de Barcelona.

## Referències

* 1 2 3 4 «.xml Lluís Cerveró i Gomis». Gran Enciclopèdia Catalana. Barcelona: Grup Enciclopèdia Catalana.
* 1 2 3 «Lluís Cerveró i Gomis». Diccionari enciclopèdic d'historiografia catalana.
* ↑ «El Consell rinde homenaje al investigador valenciano Lluís Cerveró i Gomis en el archivo del Reino de Valencia». Europa Press, 24-03-2015 [Consulta: 12 octubre 2018].
# Mactòrion

Mactòrion (grec antic: Μακτώριον, llatí: Mactorium) va ser una ciutat de Sicília propera a Gela, esmentada per Heròdot. El nom també el menciona Esteve de Bizanci, que el treu de l'antic historiador Filist.
Heròdot diu que un grup de ciutadans de Gela expulsats de la ciutat la van ocupar fins que van ser acollits altre cop per Telines, ancestre de Geló I. La seva situació no és coneguda però segurament era cap a l'interior, no lluny de Gela, i podria ser la moderna Buetra, a uns 12 km de Terranova (l'antiga Gela).

## Referències

* ↑ Smith, William (ed.). «Mactorium». Dictionary of Greek and Roman Geography (1854). [Consulta: 10 desembre 2022].

## Enllaços externs

* The Princeton Encyclopedia of Classical Sites
# Motown 25: Yesterday, Today, Forever

Motown 25: Yesterday, Today, Forever fou un especial de televisió de 1983 produït per Suzanne de Passe per a Motown Records, per commemorar el vint-i-cinquè aniversari del segell discogràfic. El programa fou enregistrat abans d'una audiència en directe el 25 de març de 1983, y retransmès per la NBC el 16 de maig. D'entre el destacable hi havia Temptations/Four Tops battle of the bands (batalla de les bandes), un discurs de Marvin Gaye sobre la història de la música negra i la seva memorable interpretació de "What's Going On", una renió dels Jackson 5, la llegendària actuació de Michael Jackson on mostrà al món per primer cop el famós moonwalk interpretant "Billie Jean", i una reunió de Diana Ross & the Supremes, que interpretaren el seu últim número 1, "Someday We'll Be Together" de 1969.

## Enllaços externs

* Actuació de Michael Jackson interpretant Billie Jean Arxivat 2016-03-05 a Wayback Machine. (YouTube)
# Passy-sur-Seine

Passy-sur-Seine és un municipi francès, situat al departament de Sena i Marne i a la regió de Illa de França. L'any 2007 tenia 40 habitants.
Forma part del cantó de Provins, del districte de Provins i de la Comunitat de comunes Bassée-Montois.

## Demografia
### Població

El 2007 la població de fet de Passy-sur-Seine era de 40 persones. Hi havia 16 famílies, de les quals 4 eren unipersonals (4 homes vivint sols), 4 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 30 habitatges, 16 eren l'habitatge principal de la família, 12 eren segones residències i 2 estaven desocupats. Tots els 30 habitatges eren cases. Tots els 16 habitatges principals que hi havia estaven ocupats pels seus propietaris; 2 tenien dues cambres, 4 en tenien tres, 2 en tenien quatre i 8 en tenien cinc o més. 12 habitatges disposaven pel capbaix d'una plaça de pàrquing. A 7 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Passy-sur-Seine el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 4 |
| 4 | 40 a 44 | 0 |
| 0 | 35 a 39 | 0 |
| 4 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 28 persones, 17 eren actives i 11 eren inactives. De les 17 persones actives 16 estaven ocupades (7 homes i 9 dones) i 1 aturada (1 home). De les 11 persones inactives 6 estaven jubilades, 3 estaven estudiant i 2 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de fabricació d'altres productes industrials, 1 d'una empresa de construcció i 1 d'una empresa de serveis.

## Poblacions properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Passy-sur-Seine a l'INSEE.
* Évolution et structure de la population Fitxa amb el detall de dades de Passy-sur-Seine a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Partit Nou Mitjà

Partit Nou Mitjà (neerlandès Nieuwe Midden Partij, NMP) fou un partit polític neerlandès fundat el 1970 per Albert te Pas i un grup de petits empresaris, amb la pretensió de ser una continuació de l'antic Partit de la Classe Mitjana, i que va obtenir dos escons a les eleccions de 1971, però un d'ells, de Jong, trencà amb el partit perquè l'altre havia estat acusat de corrupció. A les eleccions de 1972 no va obtenir escons, però continuà presentant-se fins a les de 2002, quan es va dissoldre.

## Referències

* ↑ «Nederlandse Middenstandspartij (NMP)» (en neerlandès). Centre de Documentació dels Partits Polítics Neerlandesos. [Consulta: 17 desembre 2023].
* ↑ «Nederlandse Middenstands Partij (NMP)» (en neerlandès). Parlement.com. [Consulta: 17 desembre 2023].
# Romanèche-Thorins

Romanèche-Thorins és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 1.833 habitants.

## Història

Llista dels alcaldes successius :
| Data d'elecció | Identitat |
| 1947-1968 | Joanès Chanut |
| 1968-1977 | Aimé Ferrier |
| 1977-1983 | Madeleine Combier |
| 1983-1992 | Raymond Colin |
| 1992- | Maurice Cochet |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 1.825 | 1.915 | 1.801 | 1.699 | 1.710 | 1.717 | 1.833 |
| A partir de 1990: Població sense dobles comptes |||||||
# Katia Pont Batle

Katia Pont Batle (Palma, 16 de maig de 1946 - Palma, gener 2014). Fou una pionera de l'atletisme balear.
Entre 1963 i 1967 fou una de les millors atletes de les Illes Balears. Va començar la seva carrera a les pistes del Club Militar es Fortí de Palma. El seu entrenador va ser Josep Serra Castell i formava part del club d'atletisme del Gimnasio Olímpic.
Destaca per haver aconseguit en dues ocasions la medalla de bronze en els campionats d'Espanya (ambdós disputats a Madrid): el 1965 a la competició a l'aire lliure i el 1966 en la competició en pista coberta. A més, fou campiona de Balears en diverses especialitats com 100, 200 i 400 metres llisos, salt de longitud, salt d'altura, llançament de pes o llançament de disc. De totes elles aconseguí també el rècord de Balears.
Era filla del futbolista de l'Atlètic Balears i del Reial Madrid, Guillem Pont Serra.

## Referències

* ↑ Última Hora, 4-01-2014.
* ↑ Cent anys d'esport a Mallorca. Un segle de llegenda. Consell de Mallorca, 2001, p. 42.
* ↑ Cent anys d'esport a Mallorca. Un segle de llegenda. Consell de Mallorca, 2001, p. 42.
# Gregory Gallant

Gregory Gallant (Clinton, 16 de setembre de 1962) més conegut com a Seth, és un dibuixant de còmics i il·lustrador canadenc.

## Referències

* ↑ Rogers, Sean «Seth» (en anglès). The Canadian Encyclopedia.
* ↑ «Seth, el historietista de la nostalgia: "'Ventiladores Clyde' es mi legado"». [Consulta: 17 juny 2019].
# Macua

Els macua, makua o makwa, són un poble bantu del nord de Moçambic, principalment de la província de Nampula. Alguns viuen també a Tanzània, al districte Masasi de la regió de Mtwara. Ocupen part de la regió del riu Zambezi i són en total de 8.662.500 dels que 600.000 viuen a Tanzània, i la resta a Moçambic, on el 1980 representaven el 30% de la població.

## Religió

La majoria són cristians, amb bona part de musulmans (les conversions van començar el 1870 per confraries vingudes de les Comores) i animistes. Un grup makua viu a Sud-àfrica, principalment a la regió de Durban; aquest grup és musulmà. Conserven la descendència matrilineal fins i tot els musulmans. El 1973 es calculava que el 50% n'eren animistes, el 35% musulmans i el 10% cristians.

## Llengua

Els macua parlen la llengua macua, kimakua o makhuwa, de la família de llengües nigerocongoleses. Les primeres paraules foren donades a conèixer al món occidental per l'oficial de la marina francesa Jean Mosquet el 1607 i estaven emparentades amb el suahili. En canvi, els seus veïns wa yao rebutgen l'islam.

## Història

Els makua vivien al nord de Moçambic almenys des del segle xv. Entre 1580 i 1590 es van revoltar contra els portuguesos. Hi ha una diàspora macua establida a Sud-àfrica, concretament al barri de Bluff de la ciutat de Durban. Però a causa de la Group Areas Act foren desplaçats a la força de Bluff i establerts a Bayview, Chatsworth (Durban) el 1960. Encara que la majoria dels macua sud-africans estan establerts a Bayview, alguns viuen a Wentworth, Marianhill, Marianridge, Umlazi, Newlands East i West, Pietermaritzburg, Ciutat del Cap i Johannesburg.

## Referències

* ↑ Els grups Makhuwa a The Joshua Project
* ↑ Kathleen E. Sheldon Pounders of Grain: A History of Women, Work, and Politics in Mozambique. illustrated. Greenwood Publishing Group, Incorporated, 2002, p. 15–16. ISBN 9780325071015.
* ↑ Pg 120. The Portuguese Period in East Africa. By Justice Strandes. 1971. Nairobi. Kenya.

## Bibliografia

* Mary Tew, The peoples of the Lake Nyasa region, Oxford, 1950
* (portuguès) Elisa Fuchs (éd. scient.), Contos macuas, Associação dos Amigos da Ilha de Moçambique, 1992, 62 p.
* Christian Geffray, Ni père ni mère: critique de la parenté, le cas makhuwa, Seuil, Paris, 1990, 184 p. ISBN 2-02-011613-8
* Pierre Macaire, L'héritage Makhuwa au Mozambique, L'Harmattan, Paris, Montréal, 1996, 431 p. ISBN 2-7384-4656-6
* (portuguès) Eduardo Medeiros, Os senhores da floresta : ritos de iniciação dos rapazes macuas e lómuès, Campo das Letras, Porto, 2007, 529 p. ISBN 978-989-625-181-9
* (portuguès) A. J. de Mello Macahado, Entre os Macuas de Angoche : historiando Moçambique, Prelo, Lisbonne, 1970, 734 p.
* (anglès) Joseph Frederick Mbwiliza, A history of commodity production in Makuani, 1600-1900 : mercantilist accumulation to imperialist domination, Dar es Salaam University Press, Dar es Salaam, 1991, 163 p. ISBN 9976-60-167-0
* (portuguès) Alexandre Valente de Matos (coll.), Provérbios macuas, Instituto de investigação científica tropical, Lisbonne, 1982, 376 p.
# Municipi de Commerce (Michigan)

El municipi de Commerce (anglès: Commerce Township / Charter Township of Commerce) és un municipi de la carta (charter township) del comtat d'Oakland de l'estat estatunidenc de Michigan. Segons el cens del 2010, la seva població era de 40.186 habitants.

## Comunitats

* Commerce es troba a Commerce i Sleeth Roads (42° 35′ 28″ N, 83° 29′ 27″ O﻿ / ﻿42.59111°N,83.49083°O﻿ / 42.59111; -83.49083; Elevació: 288 m. Fou classificat el 1836.
* Glengary es troba a Benstein Road entre Oakley Park i Glengary Roads (42° 33′ 54″ N, 83° 30′ 15″ O﻿ / ﻿42.56500°N,83.50417°O﻿ / 42.56500; -83.50417; Elevació: 281 m.
* Oakley Park es troba a (42° 34′ 08″ N, 83° 29′ 48″ O﻿ / ﻿42.56889°N,83.49667°O﻿ / 42.56889; -83.49667; Elevació: 284 m.
* Union Lake és una comunitat no incorporada unida a la part nord-est del municipi que uneix els municipis de West Bloomfield, Waterford i White Lake.
* Wolverine Lake és un poble incorporat al municipi.

## Referències

* ↑ «Race, Hispanic or Latino, Age, and Housing Occupancy: 2010 Census Redistricting Data (Public Law 94-171) Summary File (QT-PL), Commerce township, Oakland County, Michigan». United States Census Bureau. [Consulta: August 22, 2011].
* ↑ 623657 U.S. Geological Survey Geographic Names Information System: Commerce, Michigan (en anglès) & GNIS in Google
* ↑ Romig, 1986, p. 128.
* ↑ 626883 U.S. Geological Survey Geographic Names Information System: Glengary, Michigan (en anglès) & GNIS in Google
* ↑ 633891 U.S. Geological Survey Geographic Names Information System: Oakley Park, Michigan (en anglès) & GNIS in Google
# Phillips

«Phillips» té aquests significats:
* Geografia:
** Phillips (Maine), localitat estatunidenca
** Phillips (Nebraska), localitat estatunidenca
** Phillips (Oklahoma), localitat estatunidenca
** Phillips (Wisconsin), localitat estatunidenca
** Doctor Phillips, concentració de població designada pel cens dels Estats Units a l'estat de Florida
* Biografies:
** George Phillips Bond (1825 - 1865), astrònom estatunidenc
** Howard Phillips Lovecraft, escriptor estatunidenc de relats d'horror, fantasia i ciència-ficció
** Lou Diamond Phillips, actor estatunidenc de cinema i televisió
** Richard Phillips Feynman (Nova York, 1918 - Los Angeles, 1988) físic estatunidenc
** Samuel Phillips Huntington (Ciutat de Nova York, 1927 - Martha's Vineyard, 2008), professor de Ciències Polítiques
** Shaun Wright-Phillips (Greenwich, Londres, 1981), futbolista professional anglès d'ascendència jamaicana i grenadina
** William Daniel Phillips (Wilkes-Barre, 1948), físic i professor universitari estatunidenc
* Miscel·lània:
** Phillips (constructor), constructor estatunidenc de cotxes de competició
** Retrat d'Ana Phillips, pintura a l'oli realitzada per Pelegrí Clavé el 1850